EkBass/fiwiki-20250220-pages-articles huggingface dataset:
The Alarm

The Alarm on brittiläinen Rhylissa, Walesissa vuonna 1978 nimellä Seventeen perustettu uuden aallon punkpop/rock-yhtye.Short History of Seventeen by Steve Fulton Yhtyeen tunnetuin kappale on Yhdysvaltain mainstream rock ja modern rock -listojen ykköseksi noussut single "The Stand" (1983). The Alarm keikkaili ja levytti 1990-luvun alkupuolelle asti, jolloin Mike Peters jätti yhtyeen. Peters herätti The Alarmin uudelleen henkiin ja levytti uuden kokoonpanon kanssa vuonna 2004 albumin In The Poppy Fields (ensimmäinen single julkaistiin salanimellä The Poppy Fields). Helmikuussa 2006 julkaistiin yhtyeen albumi Under Attack. Uuden kokoonpanon levytykset on julkaistu nimillä Alarm MMII, Alarm MMIII, Alarm MMIV, Alarm MMVI, Alarm MMVII, Alarm MMVIII, Alarm MMX sekä Alarm MM+. == Kokoonpano == * Mike Peters (oik. Michael L Peters, s. 25. helmikuuta 1959, Prestatyn, Wales) – laulu, kitara, huuliharppu * Dave Sharp (s. 28. tammikuuta 1959, Salford) – kitara * Eddie MacDonald (s. 1. marraskuuta 1959, St Asaph, Wales) – basso * Nigel Twist (oik. Nigel Buckle, s. 18. heinäkuuta 1958, Manchester) – rummut == Diskografia == === Albumit === * The Alarm (IRS Records - heinäkuu 1983) US #126 * Declaration (IRS Records - helmikuu 1984) - UK #6, US #50 * Strength (IRS Records - lokakuu 1985) - UK #18, US #39 * Eye Of The Hurricane (IRS Records - marraskuu 1987) - UK #23, US #77 * Electric Folklore Live (IRS Records - marraskuu 1988) - UK #62, US #167 * Change (IRS Records - syyskuu 1989) - UK #13, US #75 (levystä on myös walesinkielinen versio Newid) * Standards (IRS Records - marraskuu 1990) - UK #47, US #177 * Raw (IRS Records - huhtikuu 1991) - UK #33, US #161 (levystä on myös walesinkielinen versio Tån) * In The Poppy Fields (Snapper Music - 2004) * Under Attack (Liberty Records - 13. helmikuuta 2006) UK #138 * Guerilla Tactics (2008) * Direct Action (2010) * Blood Red (2017) * Viral Black (2017) * Equals (2018) * Sigma (2019) * War (2021) == Lähteet == == Aiheesta muualla == * Viralliset kotisivut * The Alarm All Music Guidessa Luokka:Brittiläiset rockyhtyeet
Arabiemiraatit olympialaisissa

Arabiemiraatit osallistui olympialaisiin ensimmäisen kerran Los Angelesin vuoden 1984 kesäolympialaisissa. Siitä lähtien se on osallistunut kaikkiin kesäolympialaisiin. Maa on saavuttanut kaksi olympiamitalia. Talviolympialaisiin se ei ole osallistunut. Arabiemiraattien ainoa olympiavoittaja on ampuja Ahmed Al Maktoum, joka saavutti kaksoistrapin olympiakultaa vuoden 2004 olympialaisissa. Maan toinen mitalisti on judoka Sergiu Toma, joka saavutti pronssia vuoden 2016 olympialaisissa. == Mitalit lajeittain == == Mitalit olympialaisittain == == Olympiamitalistit == == Lähteet == *
Gore-Tex

Gore-Tex on PTFE-muovista valmistettu mikrohuokoinen kalvo. Sitä käytetään eri tarkoituksiin, mutta parhaiten se tunnetaan veden- ja tuulenpitävistä vaatteista ja jalkineista. Vedenpitävyydestään huolimatta Gore-Tex-kangas hengittää: kalvon pienet huokoset estävät vesipisaroiden läpipääsyn vaatteen ulkopuolelta, mutta sisäpuolella oleva hienojakoisempi höyry pääsee sen sijaan kalvon läpi. Gore-Tex on W.L. Gore & Associates -yhtiön rekisteröity tavaramerkki. Gore-Texin kaupallinen valmistus aloitettiin vuonna 1976. Markkinoille on tullut myös muita ominaisuuksiltaan samantyyppisiä materiaaleja. == Aiheesta muualla == Luokka:Tekstiilien raaka-aineet Luokka:Muovit
Irak olympialaisissa

Irak osallistui olympialaisiin ensimmäisen kerran Lontoon 1948 kesäolympialaisissa. Se on saavuttanut yhden olympiamitalin. Talviolympialaisiin se ei ole osallistunut. Irakin toistaiseksi ainoa olympiamitalisti on Rooman 1960 kesäolympialaisissa pronssia painonnoston kevyessä sarjassa (alle 67,5 kg) saavuttanut Abdul Wahid Aziz. == Mitalit lajeittain == == Mitalit olympialaisittain == == Olympiamitalistit == == Lähteet == *
Sergejs Žoltoks

Sergejs Žoltoks (, 2. joulukuuta 1972 – 3. marraskuuta 2004) oli latvialainen jääkiekkoilija. Uransa aikana hän pelasi 10 kautta NHL:ssä. Kausi 2003–2004 jäi hänen viimeisekseen, koska työsulun aikana pelatessaan Riga 2000:n joukkueessa, hän menehtyi sydänkohtaukseen. Boston Bruins varasi Žoltoksin NHL:n varaustilaisuudessa 1992 numerolla 55. Hän oli menestyksekkäästi pelannut Neuvostoliiton joukkueessa jääkiekon nuorten MM-kisoissa. Varauksen jälkeen hän matkusti Pohjois-Amerikan pelikentille, mutta pääosin pelasi vain farmiliigoissa. Tilanne muuttui, kun Bruins myi Žoltoksin Ottawa Senatorsiin, jossa hän alkoi saada peliaikaa. NHL-uransa aikana hän pelasi Senatorsin jälkeen vielä Montreal Canadiensissa, Edmonton Oilersissa, Minnesota Wildissa ja Nashville Predatorsissa. Työsulkukaudella 2004–2005 Žoltoks palasi Latvian jääkiekkoliigaan Riga 2000:n joukkueeseen. 3. marraskuuta 2004 Riga 2000 pelasi ottelua Minskissä paikallista Dynamo Minskiä vastaan. Kesken ottelun Žoltoks pyörtyi, mutta virkosi ja meni pukuhuoneeseen. Pukuhuoneessa hän luuhistui ja kuoli. Ruumiinavauksessa kuolinsyyksi todettiin sydämen vajaatoiminta. Hän oli ollut aikaisemmin samana vuonna sydänvian takia tarkkailussa sairaalassa. == Tilastot == Runkosarja Pudotuspelit Kausi Joukkue Liiga O M S P RM O M S P RM 1990–1991 Dynamo Riga USSR 39 4 0 4 16 – – – – – 1991–1992 Pārdaugava Rīga IVY 27 6 3 9 6 – – – – – 1992–1993 Providence Bruins AHL 64 31 35 66 57 6 3 5 8 4 1992–1993 Boston Bruins NHL 1 0 1 1 0 – – – – – 1993–1994 Providence Bruins AHL 54 29 33 62 16 – – – – – 1993–1994 Boston Bruins NHL 24 2 1 3 2 – – – – – 1994–1995 Providence Bruins AHL 78 23 35 58 42 13 8 5 13 6 1995–1996 Las Vegas Thunder IHL 82 51 50 101 30 15 7 13 20 6 1996–1997 Las Vegas Thunder IHL 19 13 14 27 20 – – – – – 1996–1997 Ottawa Senators NHL 57 12 16 28 19 7 1 1 2 0 1997–1998 Ottawa Senators NHL 78 10 13 23 16 11 0 2 2 0 1998–1999 Montreal Canadiens NHL 70 7 15 22 6 – – – – – 1998–1999 Fredericton Canadiens AHL 7 3 4 7 0 – – – – – 1999–2000 Quebec Citadelles AHL 1 0 1 1 2 – – – – – 1999–2000 Montreal Canadiens NHL 68 26 12 38 28 – – – – – 2000–2001 Montreal Canadiens NHL 32 1 10 11 8 – – – – – 2000–2001 Edmonton Oilers NHL 37 4 16 20 22 3 0 0 0 0 2001–2002 Minnesota Wild NHL 73 19 20 39 28 – – – – – 2002–2003 Minnesota Wild NHL 78 16 26 42 18 18 2 11 13 0 2003–2004 Minnesota Wild NHL 59 13 16 29 19 – – – – – 2003–2004 Nashville Predators NHL 11 1 1 2 0 6 1 0 1 0 2004–2005 HK Riga 2000 Latvia 6 4 3 7 12 0 – – – – NHL yhteensä 588 111 147 258 166 45 4 14 18 0 Ura yhteensä 959 278 322 600 355 75 37 112 18 16 == Aiheesta muualla == * Luokka:Latvialaiset jääkiekkoilijat Luokka:Boston Bruinsin varaamat pelaajat Luokka:Vuonna 1972 syntyneet Luokka:Vuonna 2004 kuolleet
Singapore olympialaisissa

Singapore osallistui olympialaisiin ensimmäisen kerran Lontoon 1948 kesäolympialaisissa. Siitä lähtien se on osallistunut kesäolympialaisiin omalla joukkueellaan kahta poikkeusta lukuun ottamatta. Tokion 1964 olympialaisten aikaan maa kuului Malesiaan, jolloin Singaporen urheilijat olivat osa Malesian joukkuetta. Vuoden 1980 Moskovan olympialaisia Singapore boikotoi. Talviolympialaisiin Singapore osallistui ensimmäisen kerran Pyeongchangissa 2018. Singapore on saavuttanut viisi olympiamitalia. Maan menestyksekkäin laji olympialaisissa mitalien määrällä mitattuna on pöytätennis, jossa se on saavuttanut yhden hopean ja kaksi pronssimitalia. Yksi hopeamitali on tullut painonnostosta. Ensimmäisen kultamitalinsa maa sai uinnista. Singaporen ensimmäinen olympiamitalisti oli Rooman vuoden 1960 kesäolympialaisten painonnoston kevyessä sarjassa (alle 67,5 kg) hopeaa saavuttanut Tan Howe Liang. Maan seuraavat olympiamitalit tulivat vuoden 2008 Pekingin kesäolympialaisissa, jolloin naisten pöytätennisjoukkue Feng Tianwei, Li Jia Wei ja Wang Yue Gu, sijoittui naisten joukkuekilpailussa hopealle. Lontoossa 2012 maa sai kaksi mitalia pöytätenniksestä; Feng Tianwei saavutti pronssia naisten kaksinpelissä ja naisten joukkue sai pronssia joukkuekilpailussa. Rio de Janeiron olympialaisissa 2016 uimari Joseph Schooling voitti Singaporen historian ensimmäisen olympiakullan miesten 100 metrin perhosuinnissa. Kaikista maailman valtiosta Singapore palkitsee olympiamenestyksen parhaiten rahallisesti; kullasta saa miljoona Singaporen dollaria (SGD) (noin 750 000 USD), hopeasta 500 000 SGD (~375 000 USD) ja pronssista 250 000 SGD (~188 000 USD). == Mitalit lajeittain == == Mitalit olympialaisittain == == Olympiamitalistit == == Lähteet == *
Sri Lanka olympialaisissa

Sri Lanka osallistui olympialaisiin ensimmäisen kerran Lontoon 1948 kesäolympialaisissa. Siitä lähtien se on osallistunut kaikkiin kesäolympialaisiin lukuun ottamatta Montréalin 1976 olympialaisia, joita se boikotoi. 1970-luvulle saakka Sri Lanka tunnettiin nimellä Ceylon. Talviolympialaisiin Sri Lanka ei ole osallistunut. Maa on saavuttanut yhteensä kaksi olympiamitalia. Sen ensimmäinen olympiamitalisti oli Lontoon 1948 olympialaisissa hopeaa 400 metrin aitajuoksussa saavuttanut yleisurheilija Duncan White. Maan toisen olympiamitalin saavutti Sydneyn 2000 olympialaisten naisten 200 metrin juoksussa alun perin pronssille sijoittunut, mutta Marion Jonesin dopingkäryn myötä hopealle noussut Susanthika Jayasinghe. == Mitalit lajeittain == == Mitalit olympialaisittain == == Olympiamitalistit == == Lähteet == *
June Lockhart

thumb|June Lockhart elokuvan Lassien poika -trailerissa. June Lockhart (s. 25. kesäkuuta 1925) on yhdysvaltalainen näyttelijä. Hänen vanhempansa olivat Gene ja Kathleen Lockhart. Varsinkin televisiotyöstään tunnettu Lockhart on saanut kaksi tähteä Hollywood Walk of Famella. Hänet palkittiin Tony-palkinnolla vuonna 1948, ja hän oli ehdolla Emmy-palkinnon saajaksi vuosina 1953 ja 1959. Lockhart syntyi New Yorkissa. Sarjoihin, joissa hän on esiintynyt, kuuluvat Lassie, Lost in Space ja General Hospital. Hänet nähtiin vuonna 1986 fantasia-/kauhuelokuvassa Troll, joka sai kaksi jatko-osaa. == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1925 syntyneet Luokka:Elävät henkilöt Luokka:Tony-palkinnon saajat
Mongolia olympialaisissa

Mongolia osallistui olympialaisiin ensimmäisen kerran Innsbruckin 1964 talviolympialaisissa ja myöhemmin saman vuoden Tokion kesäolympialaisissa. Paini on merkittävä osa Mongolian kulttuuria, ja se on myös olympialaisissa maan menestyksekkäin laji mitalimäärällä mitattuna. Kaikki painimitalit ovat tulleet vapaapainista. Lisäksi Mongolia on saanut menestystä judossa ja nyrkkeilyssä. Mongolian ensimmäinen olympiavoittaja oli Pekingissä 2008 judon alle 100-kiloisten sarjan voittanut Naidangiin Tüvshinbajar, joka on myös maan ainoa kaksinkertainen olympiamitalisti. Toinen olympiavoittaja oli Pekingissä nyrkkeilyn kääpiösarjan voittanut Badar-Uugan Enkhbat. == Mitalit lajeittain == == Mitalit olympialaisittain == == Olympiamitalistit == == Lähteet == *
Mario Matt

Mario Matt (s. 9. huhtikuuta 1979 Zams, Itävalta) on itävaltalainen uransa lopettanut alppihiihtäjä. Matt voitti pujottelun olympiakultaa vuonna 2014 ja on lisäksi voittanut maailmanmestaruuden samassa lajissa kahdesti; vuosina 2001 ja 2007. Vuoden 2007 kisoissa hän oli lisäksi voittamassa joukkuekilpailun mestaruutta Itävallan joukkueessa. Alppiyhdistetyn hopeaa hän sai vuoden 2001 maailmanmestaruuskisoista ja pujottelun pronssia 2013. Matt pysyi huipulla poikkeuksellisen kauan ja on kaikkien aikojen toiseksi vanhin (vuoden 2018 voittajan André Myhrerin jälkeen) pujottelun olympiavoittaja. Ensimmäinen maailmancupin osakilpailuvoitto tuli vuonna 2000 ja viimeisin vuoden 2013 joulukuussa, jolloin hänestä tuli kaikkien aikojen vanhin pujottelun maailmancuposakilpailun voittanut kilpailija. Maailmancupin osakilpailuvoittoja hänellä on yhteensä viisitoista kappaletta ja kärkikolmikkoon hän sijoittui 42 kertaa. Maailmancupin kokonaiskilpailussa hän oli parhaimmillaan viides kaudella 2006–2007. Pujottelun maailmancupissa hän sijoittui kolmanneksi kaudella 2000–2001 ja toiseksi kaudella 2006–2007. Vapaa-ajallaan Matt harrastaa mm. vaellusta ja jalkapalloa. Hän on myös innokas hevosmies. Mario Mattin Andreas-veli on freestylehiihtäjä ja Michael- veli on alppihiihtäjä. == Kilpaura == ===Maailmancupin osakilpailuvoitot (15)=== Aika Paikka Laji 3\. tammikuuta 2000 Kitzbühel Pujottelu 9\. maaliskuuta 2000 Schladming Pujottelu 19\. joulukuuta 2000 Madonna di Campiglio Pujottelu 26\. marraskuuta 2001 Aspen Pujottelu 13\. maaliskuuta 2005 Lenzerheide Pujottelu 14\. tammikuuta 2007 Wengen Superalppiyhdistetty 25\. helmikuuta 2007 Garmisch-Partenkirchen Pujottelu 4\. maaliskuuta 2007 Kranjska Gora Pujottelu 6\. tammikuuta 2008 Adelboden Pujottelu 22\. tammikuuta 2008 Schladming Pujottelu 17\. helmikuuta 2008 Zagreb Pujottelu 14\. maaliskuuta 2009 Åre Pujottelu 27\. helmikuuta 2011 Bansko Pujottelu 6\. maaliskuuta 2011 Kranjska Gora Pujottelu 15\. joulukuuta 2013 Val d’Isère Pujottelu == Lähteet == * * Mario Mattin kotisivut * http://www.iltasanomat.fi/alppihiihto/art-1426164248904.html == Aiheesta muualla == * Matt ski-db:n sivuilla Luokka:Itävaltalaiset alppihiihtäjät Luokka:Itävaltalaiset olympiavoittajat Luokka:Vuonna 1979 syntyneet Luokka:Elävät henkilöt
Filippiinit olympialaisissa

Filippiinit osallistui olympialaisiin ensimmäisen kerran Pariisin 1924 kesäolympialaisissa. Siitä lähtien Filippiinit on osallistunut kaikkiin kesäolympialaisiin lukuun ottamatta Moskovan 1980 olympialaisia, joita maa boikotoi. Talviolympialaisiin se osallistui ensimmäisen kerran Sapporossa 1972. Ensimmäisen olympiamitalinsa Filippiinit saavutti Amsterdamin 1928 kesäolympialaisissa. Kaikkiaan maa on saavuttanut 14 olympiamitalia. Ainoan kultamitalin on voittanut painonnostaja Hidilyn Diaz Tokiossa 2021. Filippiinit on saavuttanut olympiamitaleja neljässä eri urheilumuodossa. Eniten mitaleja sillä on nyrkkeilystä. Maan ensimmäinen mitalisti ja yhä ainoa kaksinkertainen mitalisti on uimari Teófilo Yldefonso, joka saavutti pronssia 200 metrin rintauinnissa vuosina 1928 ja 1932. == Mitalit lajeittain == == Mitalit olympialaisittain == == Olympiamitalistit == == Lähteet == *
Etelä-Korea olympialaisissa

Etelä-Korea osallistui olympialaisiin ensimmäisen kerran Sankt Moritzin 1948 talviolympialaisissa. Sen jälkeen se on ollut poissa kisoista vain Oslon 1952 talviolympialaisista ja boikotoimistaan Moskovan 1980 kesäolympialaisista. Se on saavuttanut kaikkiaan 317 olympiamitalia ja on olympialaisten mitalitilastossa kolmanneksi parhaana aasialaisena maana. Etelä-Korean pääkaupunki Soul isännöi vuoden 1988 kesäolympialaisia. Etelä-Korea on saavuttanut olympiamitaleja yli 20 urheilumuodossa. Parhaiten se on menestynyt kaukalopikaluistelussa, jousiammunnassa, judossa, taekwondossa ja painissa. Maan ensimmäinen olympiavoittaja oli vapaapainija Yang Jung-mo, joka voitti kultaa Montréalin 1976 olympialaisten höyhensarjassa (alle 68 kg). == Etelä- Korean olympiamitalit urheilumuodoittain == Urheilumuoto Kulta Hopea Pronssi Yhteensä Kaukalopikaluistelu 21 12 9 42 Jousiammunta 19 9 6 34 Judo 11 14 15 40 Taekwondo 10 2 2 14 Kreikkalais-roomalainen paini 7 2 6 15 Sulkapallo 6 7 5 18 Ammunta 6 7 1 14 Vapaapaini 4 9 7 20 Pikaluistelu 4 4 1 9 Nyrkkeily 3 7 10 20 Painonnosto 3 4 4 11 Pöytätennis 3 3 12 18 Miekkailu 3 2 4 9 Käsipallo 2 4 1 7 Telinevoimistelu 1 4 4 9 Uinti 1 3 0 4 Taitoluistelu 1 1 0 2 Yleisurheilu 1 1 0 2 Baseball 1 0 1 2 Maahockey 0 3 0 3 Koripallo 0 1 0 1 Jalkapallo 0 0 1 1 Lentopallo 0 0 1 1 == Katso myös == * Kesäolympialaiset 1988 * Talviolympialaiset 2018 == Lähteet == * * * * * *
Syntymämerkki (kirja)

Syntymämerkki () on yhdysvaltalaisen poplaulajan Britney Spearsin ja hänen äitinsä Lynne Spearsin kirjoittama romaani. Se kertoo 14-vuotiaasta Holly- tytöstä, joka asuu mississippiläisessä pikkukaupungissa äitinsä Wandan kanssa, jolla on salaperäinen syntymämerkki. Holly haaveilee pääsystä kuuluisaan Havertyn taidekouluun. Kirjan on suomentanut Ulla Selkälä, ja se ilmestyi suomeksi WSOY:n kustantamana vuonna 2001. == Lähteet == Luokka:Vuoden 2001 kirjat Luokka:Yhdysvaltalaiset romaanit Luokka:Britney Spears
Magic Numbers

__NOTOC__ Magic Numbers on psytrancea tuottavan 1200 Micrograms -yhtyeen viides studioalbumi, joka julkaistiin 21. toukokuuta 2007. == Kappaleet == # # # # # # # == Lähteet == Luokka:Vuoden 2007 albumit Luokka:1200 Microgramsin albumit
Heinrich Boie

Heinrich Boie (4. toukokuuta 1784 Meldorf, Schleswig-Holstein – 4. syyskuuta 1827 Bogor, Jaava, Indonesia) oli saksalainen eläintieteilijä. Hänen isänsä oli runoilija Heinrich Christian Boie ja veljensä eläintieteilijä Friedrich Boie. Boie opiskeli lakia Kielissä ja Göttingenissä. Yliopistossa hän kiinnostui luonnontieteistä käytyään Johann Friedrich Blumenbachin luennoilla Göttingenissä ja Friedrich Tiedemannin luennoilla Heidelbergissä. Hänet osoitettiin Coenraad Jacob Temminckin assistentiksi Leidenin museoon. 1825 hän matkusti Jaavalle Salomon Müllerin kanssa tarkoituksenaan kerätä näytteitä Leidenin museon kokoelmiin. Jaavalla hän tapasi myös Heinrich Kuhlin. Hän kuoli siellä kuumeeseen. Hermann Schlegelin oli määrä matkustaa Jaavalle mukaan tutkimusryhmään, mutta Boien kuolema muutti suunnitelmia. Boie tutki etupäässä matelijoita ja sammakkoeläimiä mutta hän tutki myös lintuja ja kuvaili ainakin ruostepyrstöjen (Cercotrichas) ja töyhtötikkojen (Celeus) suvun. Molukkienpunamesikko (Myzomela boiei) (Müller, 1843) on nimetty hänen kunniakseen. Luokka:Saksalaiset ornitologit Luokka:Vuonna 1784 syntyneet Luokka:Vuonna 1827 kuolleet
John Whitman

John Whitman on yhdysvaltalainen kirjailija. Hän on kirjoittanut useita kirjoja, esimerkiksi Star Wars: Galaxy of Fear -sarjan. Hänen tuorein projektinsa on neljä 24 -televisiosarjan pohjalta kirjoitettua teosta. Whitman opiskeli vuosina 1985-1989 Kalifornian yliopisto, Berkeleyssä, josta hän sai bachelor-tutkinnon, ja vuosina 1990-1991 Bostonin yliopistossa, josta hän valmistui maisteriksi. Hän työskenteli Time Warner Audiobooks -yhtiössä vuosina 1991-1999. Kyseisenä aikana hän myös aloitti varsinaisen kirjailijanuransa. ==Teokset== ===Sarjat=== *Star Wars: Galaxy of Fear **Galaxy of Fear: Eaten Alive (1997) **Galaxy of Fear: City of the Dead (1997) **Galaxy of Fear: Planet Plague (1997) **Galaxy of Fear: The Nightmare Machine (1997) **Galaxy of Fear: Ghost of the Jedi (1997) **Galaxy of Fear: Army of Terror (1997) **Galaxy of Fear: The Brain Spiders (1997) **Galaxy of Fear: The Swarm (1998) **Galaxy of Fear: Spore (1998) **Galaxy of Fear: The Doomsday Ship (1998) **Galaxy of Fear: Clones (1998) **Galaxy of Fear: The Hunger (1998) *Planet of the Apes **Force (2002) **Resistance (2002) **Extinction (2002) *24 Declassified **Veto Power (2005) **Cat's Claw (2007) **Chaos Theory (2007) **Trinity (2008) ===Yksittäisiä teoksia=== *Cyborgasm (1994) *Hell Cab (1994) *Alvin's Day Dream (1995) *Lost World of Jurassic Park (1997) *The Empire Strikes Back (1997) *The Mask of Zorro (1998) *Disturbing Behavior (1998) *The Golden One (1998) *Zorro and the Witch's Curse (1999) *Ghost Warrior (2000) *The Mummy Returns: Scorpion King's Story (2001) *Planet of the Apes: A Novelization (2001) *Big Fat Liar (2002) *Secondhand Lions (2003) ==Lähteet== Luokka:Yhdysvaltalaiset kirjailijat Luokka:Syntymävuosi puuttuu Luokka:Elävät henkilöt
Martin Buß

Martin Buß (s. 7. huhtikuuta 1976 Berliini) on entinen saksalainen korkeushyppääjä. Hän voitti kultaa yleisurheilun maailmanmestaruuskilpailuissa Edmontonissa vuonna 2001. Buß aloitti korkeushypyn 17-vuotiaana. Hän osallistui ensimmäisiin maailmanmestaruuskilpailuihin Ateenassa vuonna 1997 ja sijoittui yhdeksänneksi. Seuraavissa maailmanmestaruuskilpailuissa vuonna 1999 Sevillassa hän voitti pronssia tuloksella 232 cm ja hävisi kilpailun voittaneelle Vjatšeslav Voroninille 5 cm. Edmontonin maailmanmestaruuskilpailuissa vuonna 2001 Buß voitti maailmanmestaruuden tuloksella 236 cm. Tulos oli merkittävä, koska hän oli loukannut edellisenä kesänä akillesjänteensä. Buß ei pystynyt loukkaantumisten takia osallistumaan vuoden 2000 eikä 2004 kesäolympialaisiin. Hän lopetti uransa vuonna 2006 lukuisten loukkaantumisten jälkeen. ==Lähteet== * === Viitteet === Luokka:Saksalaiset korkeushyppääjät Luokka:Vuonna 1976 syntyneet Luokka:Elävät henkilöt
Vjatšeslav Voronin

Vjatšeslav Voronin (s. 5. huhtikuuta 1974 Vladikavkaz) on venäläinen korkeushyppääjä. Voronin voitti vuonna 1993 hopeaa nuorten Euroopan- mestaruuskilpailuissa. Ensimmäisen aikuisten arvokilpailumitalinsa hän voitti vuonna 1998 hypättyään hopealle Valencian EM-hallikilpailuissa. MM- hallikisoissa 1999 Maebashissa hän sijoittui toiseksi samalla tuloksella 236 cm voittajan Javier Sotomayorin kanssa. Sevillan ulkoratojen MM-kisoissa 1999 hän voitti kultaa tuloksella 237 cm. Vuonna 2000 hän voitti hopeaa Gentin sisäratojen EM-kilpailuista ja sijoittui kymmenenneksi Sydneyn olympialaisissa. MM-hallikisoissa 2001 hän sijoittui yhdeksänneksi. Saman vuoden ulkoratojen MM-kisoissa Edmontonissa hän jakoi toisen sijan maanmiehensä Jaroslav Rybakovin kanssa tuloksella 233 cm. Ateenan olympialaisissa 2004 hän sijoittui yhdeksänneksi ja seuraavana vuonna Helsingin MM-kisoissa kahdeksanneksi. Pekingin olympialaisissa 2008 hän karsiutui loppukilpailusta. Voronin hyppäsi ulkoratojen Venäjän ennätyksen 240 cm vuonna 2000 ja sisäratojen Venäjän ennätystä hän paransi kahdesti hypättyään 236 cm vuonna 1999 ja 237 cm vuonna 2000. Ulkoratojen Venäjän ennätyksen rikkoi Ivan Uhov vuonna 2014 ja sisäratojen ennätyksen Jaroslav Rybakov vuonna 2005. ==Lähteet== * * ===Viitteet=== Luokka:Venäläiset korkeushyppääjät Luokka:Vuonna 1974 syntyneet Luokka:Elävät henkilöt
Armas Pyy

Armas Akseli Pyy (27. toukokuuta 1913 Helsinki – 29. heinäkuuta 1996 Helsinki) oli suomalainen jalkapalloilija. Tukimiehenä pelannut "Pete" Pyy oli Suomen jalkapallojoukkueen varamies Berliinin 1936 olympialaisissa. Kaikkiaan hän pelasi 14 A-maaottelua. Suomen mestaruuden hän voitti Helsingin Jalkapalloklubin riveissä vuosina 1936 ja 1938. Myöhemmin hän toimi Myllykoskella pelaajavalmentajana ja Helsingin Jalkapalloklubin johtokunnassa (puheenjohtajana vuonna 1959). ==Lähteet== * Luokka:Suomalaiset jalkapalloilijat Luokka:Vuonna 1913 syntyneet Luokka:Vuonna 1996 kuolleet
Tauno Paakkanen

Tauno Anton Paakkanen (8. maaliskuuta 1911 Viipuri – 9. heinäkuuta 1967 Joutseno) oli suomalainen jalkapalloilija. Hyökkääjänä pelannut Paakkanen oli Suomen jalkapallojoukkueen varamies Berliinin 1936 olympialaisissa. Kotimaassaan hän edusti Viipurin Susia. Suomen mestaruuden hän voitti vuonna 1940 ja SM-pronssia vuonna 1937. ==Lähteet== * Luokka:Suomalaiset jalkapalloilijat Luokka:Vuonna 1911 syntyneet Luokka:Vuonna 1967 kuolleet
Piiskahäntävallabi

Piiskahäntävallabi (Notamacropus parryi) on Itä-Australiassa elävä kengurulaji. == Koko ja ulkonäkö == Piiskahäntävallabin tunnistaa poskien valkoisista raidoista ja huomattavan pitkästä hännästä. Eläin on väriltään pääosin vaaleanruskea, mutta korvien alaosa, otsa ja hännän pää ovat tummemman ruskeat. == Elinympäristö ja levinneisyys == Piiskahäntävallabi on yleinen Itä-Australiassa Uuden Etelä-Walesin pohjoisosissa ja Queenslandin rannikkoalueilla. == Elintavat == Piiskahäntävallabi on varsin sosiaalinen eläin ja elää usein jopa 50–80 yksilön ryhmissä. Ravinnokseen se käyttää lähinnä ruohoja ja heinäkasveja. Se viettää päivän kuumimman ajan kasvillisuuden suojissa ja etsii ruokaa aikaisin aamulla tai vasta myöhään iltapäivällä. == Lähteet == *Animal diversity web === Viitteet === Luokka:Kengurut Luokka:Australian kotoperäiset eläimet
Salomon Müller

Salomon Müller (1804 Heidelberg – 1864) oli saksalainen eläintieteilijä. Müller oli heidelbergiläisen satulantekijän poika. Vuonna 1823 Coenraad Jacob Temminck lähetti hänet, Heinrich Boien ja Heinrich Christian Macklotin Itä- Intiaan keräämään näytteitä Leidenin museon kokoelmiin. Müller kävi Indonesiassa 1826, Uudessa-Guineassa ja Timorissa 1828, Jaavalla 1831 ja Sumatralla vuosien 1833 ja 1835 välillä. Vuonna 1836 Müller oli Borneolla Kaakkois-Kalimantanissa, jossa hän kirjoitti päiväkirjaansa paikallisesta sininiskaiibispopulaatiosta (Pseudibis davisoni), joka oli silloin runsas, mutta on nyttemmin äärimmäisen uhanalainen.Erik Meijaard; S. (Bas) van Balen & Vincent Nijman 2005: THE FORMER STATUS OF THE WHITE-SHOULDERED IBIS PSEUDIBIS DAVISONI ON THE BARITO AND TEWEH RIVERS, INDONESIAN BORNEO Müller kuvaili ja nimesi molukkienpunamesikon (Myzomela boiei) Heinrich Boien kunniaksi. == Lähteet == Luokka:Saksalaiset eläintieteilijät Luokka:Saksalaiset ornitologit Luokka:Vuonna 1804 syntyneet Luokka:Vuonna 1864 kuolleet
Yrjö Sotiola

Yrjö Armas Sotiola (19. toukokuuta 1913 Helsinki – 1. kesäkuuta 1992 Helsinki) oli suomalainen jalkapalloilija. Lempinimellä "Sota-Olli" tunnettu Sotiola oli Suomen jalkapallojoukkueen varamies Berliinin 1936 olympialaisissa. Kaikkiaan hän pelasi 12 A-maaottelua. Kotimaassaan hän edusti Helsingin Palloseuraa ja voitti Suomen mestaruuden vuosina 1934 ja 1935. Hän pelasi SM-sarjassa vuoteen 1949 saakka ja teki yhteensä 60 maalia. Pelaajauransa hän lopetti vuonna 1952. Myöhemmin hän toimi muun muassa poikien maajoukkueen valmentajana. ==Lähteet== * ===Viitteet=== Luokka:Suomalaiset jalkapalloilijat Luokka:Vuonna 1913 syntyneet Luokka:Vuonna 1992 kuolleet
Henadz Maroz

Henadz Viktaravitš Maroz (, , s. 15. elokuuta 1978) on valkovenäläinen korkeushyppääjä. Vuonna 2003 hän voitti pronssia yleisurheilun sisäratojen maailmanmestaruuskilpailuissa. Hänen ennätyksensä on 2,33 m. Hän voitti kaksi mitalia universiadeissa vuosina 2001 ja 2005. Hän on osallistui vuoden 2004 kesäolympialaisiin Ateenassa sekä vuoden 2005 yleisurheilun maailmanmestaruuskilpailuihin, mutta ei saavuttanut menestystä. ==Lähteet== * Luokka:Valkovenäläiset korkeushyppääjät Luokka:Vuonna 1978 syntyneet Luokka:Elävät henkilöt
Ragnar Lindbäck

Rudolf Ragnar Lindbäck (13. marraskuuta 1906 Helsinki – 29. toukokuuta 1974 Helsinki) oli suomalainen jalkapalloilija, joka päätti pelaajauransa kauden 1939 jälkeen. Pelipaikaltaan hän oli puolustaja. Lindbäck edusti seuratasolla HIFK:ta ja voitti Suomen mestaruuden vuosina 1930, 1931, 1933 ja 1937 sekä neljä SM-hopeaa ja kaksi SM-pronssia. Lindbäck oli Suomen jalkapallojoukkueen varamies Berliinin 1936 olympialaisissa. Kaikkiaan hän pelasi 11 A-maaottelua. Vuonna 2008 Ragnar Lindbäckin perikunta lahjoitti kaksi alkuperäistä 1930-luvun palkintoa kiertopalkinnoiksi HIFK:n jalkapallojunioreille. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1906 syntyneet Luokka:Vuonna 1974 kuolleet
Nicolas Gédoyn

Nicolas Gédoyn (15. kesäkuuta 1677 Orléans – 10. elokuuta 1744 Beaugency) oli ranskalainen prelaatti, kirjailija ja myös Ranskan akatemian jäsen. ==Elämä== Kun Nicolas Gédoyn oli opiskellut jesuiittain johdolla, hänet nimitettiin retoriikan opettajaksi Blois’n kaupunkiin. Sen jälkeen hänet nimitettiin kaniikiksi Pariisin Sainte-Chapelleen ja Beaugencyn luostarin apotiksi. Hänet valittiin jäseneksi Ranskan akatemiaan vuonna 1719 ja vuonna 1722 Ranskan myös kuninkaalliseen kaunokirjallisuuden ja piirtokirjoitusten akatemiaan (Académie royale des inscriptions et belles-lettres). Itse Voltaire on todennut, että Nicolas Gédoyn Quntilianuksen ja Pausianiaan käännökset ovat erinomaisia. Tähän lienee syynä hänen pitkä opiskelunsa jesuiittojen luona, jolloin hän innostui antiikin teksteistä. Hän totesi jumalan armahtavan antiikin kirjoittajat, sillä vaikka nämä olivat pakanoita, heidän teoksensa olivat antaneet niin paljon kauneutta.Voltaire; Le siècle de Louis XIV, Catalogue de la plupart des écrivains français qui ont paru dans le Siècle de Louis XIV, pour servir à l’histoire littéraire de ce temps, 1751. ==Teokset== Käännökset *Quintilien: De l'institution de l'orateur (1718) *Pausanias: Pausanias, ou voyage historique de la Grèce (1731) Muut *Œuvres diverses (1746). Mukana myös tekstit Épaminondasin elämä, kääntämisen puolustus, essee lasten kasvatuksesta. Roomalaisten kaupunkielämästä sekä vanhoista ja nykyisistä ajoista. *Recueil d'opuscules littéraires (1767), sisältää tekstin: Réflexions sur le goût. ==Lähteet== ==Aiheesta muualla== *Ranskan akatemian elämäkertatiedot Luokka:Ranskan akatemian jäsenet Luokka:Vuonna 1677 syntyneet Luokka:Vuonna 1744 kuolleet
Puerto Ricon lippu

Puerto Ricon lippu on Yhdysvaltoihin kuuluvan Puerto Ricon itsehallinnollisen alueen tunnus vaakunan, moton ja hymnin ohella. Se eroaa Kuuban lipusta vain sillä, että sininen ja punainen ovat toisin päin. Samoin Kuuban lipussa käytetty sininen ja punainen ovat tummempia kuin Puerto Ricon lipun vastaavat värit. Lipussa on viisi vaakaraitaista viivaa väreiltään punainen ja valkoinen ja sininen kolmio vasemmalla, jonka keskellä on valkoinen tähti. Lipun värit symboloivat verta (punainen), voittoa ja rauhaa (valkoinen) sekä taivasta ja merta (sininen). Tähti kuvaa kansakuntaa ja kolmion sivut kuvaavat vallan kolmijako-opin mukaista lainsäädäntö-, toimeenpano- ja tuomiovallan erottamista. Lippu esiteltiin ensimmäisen kerran 22. joulukuuta 1895, kun 59 puertoricolaista kokoontui New Yorkissa perustamaan Kuuban vallankumouspuolueen yhteyteen Puerto Ricon itsenäisyyttä Espanjasta ajavaa liikettä. Lippu oli muuten samanlainen kuin nykyisin, mutta kolmio oli vaaleansininen. Alkuperäisen tulkinnan mukaisesti punainen symboloi urheiden sotureiden verta, valkoinen voittoa ja itsenäisyyden saamisen jälkeistä rauhaa, sininen taivasta ja rantavesiä ja valkoinen tähti Puerto Ricon saarta. Lippu oli Puerto Ricossa kielletty vuodesta 1898 lähtien, ja kaikki lippua käyttäneet pidätettiin, koska vallankumousliikkeen lippu katsottiin kapinoinniksi yhdysvaltalaishallintoa vastaan. Kun Puerto Ricosta tuli vuonna 1952 itsehallinnollinen alue, lippu otettiin sen viralliseksi tunnukseksi. == Lähteet == == Aiheesta muualla == Luokka:Itsehallintoalueiden liput Luokka:Puerto Rico Luokka:Yhdysvaltain liput
Dona, dona

Dona, Dona on vuonna 1996 julkaistu 20 suosikkia -sarjaan kuuluva Seppo Hanskin kokoelmalevy. == Kappaleet == # # # # # # # # # # # # # # # # # # # # Luokka:Vuoden 1996 kokoelma-albumit Luokka:Seppo Hanskin albumit
Ilona Koivisto

Ilona Vappu Marjatta Koivisto-Ollikkala (7. elokuuta 1925 Helsinki – 31. elokuuta 2016 HelsinkiMuistokirjoitus Helsingin Sanomat 25.9.2016, sivu C 34. Muistokirjoituksen verkkoversio) oli suomalainen oopperalaulaja, äänialaltaan sopraano. Koivisto opiskeli Helmi Liukkosen, Manlio Marcantonin, Elbe Nissisen, Lea Piltin, Olavi Nybergin, Aulikki Rautawaaran sekä Clemens Glettenbergin johdolla. Ensikonserttinsa hän antoi 1949 Taneli Kuusiston säestyksellä ja jatkoi konserttilaulajattarena useilla omilla konserteilla. Ilona Koivisto debytoi Suomalaisessa Oopperassa La Bohèmen Miminä 1949. Tätä seurasi vierailu Toscana 1953, jonka jälkeen hän sai kiinnityksen Suomen Kansallisoopperan solistikuntaan ja oli yksi sen käytetyimpiä voimia koko kiinnityksensä ajan 1953–1975. Hänen keskeisiä roolejaan olivat muun muassa Desdemona (Otello), Violetta (La Traviata), Madame Butterfly, Manon, Tatjana (Jevgeni Onegin), Lisa (Patarouva), Melisande (Pelléas ja Mélisande), Venus (Tannhäuser), Kreivitär (Figaron häät), Donna Elvira (Don Giovanni), Fiordiligi (Così fan tutte) sekä diivapääosat opereteissa Viktorian husaari, Mustalaisruhtinatar, Kerjäläisylioppilas ja Hymyn maa. Ilona Koivisto vieraili Tukholman, Oslon, Bergenin, Berliinin ja Budapestin oopperoissa ja konsertoi lisäksi Roomassa, Münchenissä ja Wienissä. Ilona Koivistolle myönnettiin Pro Finlandia -mitali 1967. ==Levytyksiä== * Ilona Koivisto: Muistathan kai... Operettilauluja ja -duettoja 1958-1970. Finlandia Classics FINCLA 22 (2019). ==Lähteet== * Suomen teatterit ja teatterin tekijät, s. 297. Suomen Teatterijärjestöjen Keskusliiton julkaisu n:o 28. Tammi, 1974. ===Viitteet=== Luokka:Pro Finlandia -palkitut Luokka:Suomalaiset sopraanot Luokka:Vuonna 1925 syntyneet Luokka:Vuonna 2016 kuolleet
Argeș (piirikunta)

Argeș on piirikunta Romanian Valakiassa. Piirikunnan pääkaupunki on Pitești. Sen pinta-ala on 6 826 km² ja siellä on noin 604 058 asukasta (vuonna 2014). == Maantiede == Piirikunnan pinta-ala on yhteensä 6 862 km². Alueella virtaavat Argeș-, Vedea- ja Teleormanjoet. Argeșin piirikunta rajautuu idässä Dâmbovițan piirikuntaan, lännessä Vâlcean ja Oltin piirikuntiin, pohjoisessa Sibiun ja Brașovin piirikuntiin sekä etelässä Teleormanin piirikuntaan. == Kaupungit ja kunnat == === Kaupungit === * Pitești * Câmpulung * Curtea de Argeș * Mioveni * Costești * Topoloveni * Ștefănești ===Kunnat=== *Albeștii de Argeș *Albeștii de Muscel *Albota *Aninoasa *Arefu *Băbana *Băiculești *Bălilești *Bârla *Bascov *Beleți-Negrești *Berevoești *Bogați *Boteni *Boțești *Bradu *Brăduleț *Budeasa *Bughea de Jos *Buzoești *Căldăraru *Călinești *Căteasca *Cepari *Cetățeni *Cicănești *Ciofrângeni *Ciomăgești *Cocu *Corbeni *Corbi *Coșești *Cotmeana *Cuca *Dâmbovicioara *Dârmanești *Davidești *Dobrești *Domnești *Drăganu *Dragoslavele *Godeni *Hârsești *Hârtiești *Izvoru *Leordeni *Lerești *Lunca Corbului *Mălureni *Mărăcineni *Merișani *Micești *Mihaești *Mioarele *Miroși *Morărești *Moșoaia *Mozăceni *Mușătești *Negrași *Nucșoara *Oarja *Pietroșani *Poiana Lacului *Poienarii de Argeș *Poienarii de Muscel *Popești *Priboieni *Rătești *Recea *Rociu *Rucăr *Sălătrucu *Schitu Golești *Slobozia *Stâlpeni *Ștefan cel Mare *Stoenești *Stolnici *Șuici *Suseni *Teiu *Tigveni *Ţițești *Uda *Ungheni *Valea Danului *Valea Iașului *Valea Mare-Pravăț *Vedea *Vlădești == Väestö == Vuoden 2011 väestönlaskennassa piirikunnassa oli 591 353 asukasta ja sen väestötiheys oli 86 asukasta neliökilometrillä. Piirikunnan asukkaista romanialaisia on 97 %, romaneja ja muita 3 %. Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992, 2002 şi 2011" 1948 448 964 1956 483 741 1966 529 833 1977 631 918 1992 681 206 2011 591 353 == Katso myös == * Transfăgărășan * Poenarin linna == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
En koskaan

En koskaan on vuonna 1996 julkaistu 20 suosikkia -sarjaan kuuluva Kristina Hautalan kokoelmalevy. == Kappaleet == # # # # # # # # # # # # # # # # # # # # Luokka:Vuoden 1996 kokoelma-albumit Luokka:Suomalaiset iskelmäalbumit
Kirjoviuhkapyrstö

Kirjoviuhkapyrstö (Nothobranchius guentheri) on hammaskarppikaloihin kuuluva afrikkalainen kausikala. == Koko ja ulkonäkö == Kirjoviuhkapyrstö kasvaa noin 5 cm pitkäksi. Sen etuosa on kellanvihreä, pyrstöpuoli punertava. == Levinneisyys == Kirjoviuhkapyrstö elää Sansibarin saaren kausittaisissa lammissa ja suolammikoissa, jotka kuivuvat sadekauden jälkeen. == Käyttäytyminen ja lisääntyminen == Kirjoviuhkapyrstöt ovat kausikaloja, joiden hedelmöittyneet munat kuivuvat ennen kuoriutumistaan. Ne ovat sopeutuneet elämään lammikoissa, jotka kuivuvat kuivan kauden aikana. Akvaarioharrastajat järjestävät keinotekoisen kuivan kauden keräämällä mätiä akvaarion pohjalle levitettyyn turpeeseen ja kuivattamalla tämän sitten huoneenlämmössä 3–4 kuukautta. Sen jälkeen voi simuloida sadekautta laittamalla turpeen munineen veteen, ja munat kuoriutuvat.American Killifish Association == Vesiolot ja ravinto== Kirjoviuhkapyrstöt viihtyvät kovassa vedessä, johon voi lisätä hiukan merisuolaa. == Lähteet == == Aiheesta muualla == *KILLI co.uk (kuvia) *Aqua-Web (suomalaisia viljelykokemuksia) *Kuvasarja mätimunien keräämisestä *Valokuvia Luokka:Vanhanmaailmankillit Luokka:Akvaariokalat Luokka:Uhanalaiset kalat
Brăila (piirikunta)

Brăila on piirikunta Romanian Munteniassa. Piirikunnan pääkaupunki on Brăila. Sen pinta-ala on 4 766 km² ja siellä on noin 312 089 asukasta (vuonna 2014). == Maantiede == Piirikunnan pinta-ala on yhteensä 4 766 km². Alueen itäpuolella virtaa Tonava, pohjoisessa Siret ja luoteessa Buzău. Brăilan piirikunta rajautuu idässä Tulcean piirikuntaan, lännessä Buzăun piirikuntaan, pohjoisessa Galaţin ja Vrancean piirikuntiin sekä etelässä Ialomiţan ja Constanţan piirikuntiin. == Kaupungit ja kunnat == === Kaupungit === * Brăila * Ianca * Însurăței * Făurei === Kunnat === *Bărăganul *Berteștii de Jos *Bordei Verde *Cazasu *Câineni-Băi *Chiscani *Ciocile *Cireșu *Dudești *Frecăței *Galbenu *Gemenele *Grădiștea *Gropeni *Jirlău *Mărașu *Măxineni *Mircea Vodă *Movila Miresii *Racovița *Râmnicelu *Romanu *Roșiori *Salcia Tudor *Scorțaru Nou *Siliștea *Stăncuța *Surdila-Găiseanca *Surdila-Greci *Șuțești *Tichilești *Traian *Tudor Vladimirescu *Tufești *Ulmu *Unirea *Vădeni *Victoria *Vișani *Viziru *Zăvoaia == Väestö == Vuoden 2011 väestönlaskennan mukaan piirikunnassa oli 304 925 asukasta ja sen asukastiheys oli 78 asukasta neliökilometrillä.http://www.recensamantromania.ro/wp- content/uploads/2012/02/Comunicat_DATE_PROVIZORII_RPL_2011_.pdf Piirikunnan asukkaista romanialaisia on 98 %,National Institute of Statistics, "Populaţia după etnie" romaneja, venäläisiä, lipovaneja, aromanialaisia ja muita 2 %. Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 271 251 1956 297 276 1966 339 954 1977 377 954 1992 392 031 2002 373 174 2011 304 925 == Lähteet == == Aiheesta muualla == * Piirikunnan viralliset internetsivut Braila
Buzău (piirikunta)

Buzău on piirikunta Romanian Munteniassa. Piirikunnan pääkaupunki on Buzău. Sen pinta-ala on 6 103 km² ja siellä on noin 440 931 asukasta (vuonna 2014). == Maantiede == Piirikunnan pinta-ala on yhteensä 6 103 km². Alueen merkittävin joki on Siretjokeen laskeva Buzău, jonka sivuhaarat keräävät vettä Karpaateilta. Buzăun piirikunta rajautuu idässä Brăilan piirikuntaan, lännessä Prahovan ja Braşovin piirikuntiin, pohjoisessa Covasnan ja Vrancean piirikuntiin sekä etelässä Ialomiţan piirikuntaan. == Kaupungit ja kunnat == === Kaupungit === * Buzău * Râmnicu Sărat * Nehoiu * Pogoanele * Pătârlagele === Kunnat === *Amaru *Bălăceanu *Balta Albă *Beceni *Berca *Bisoca *Blăjani *Boldu *Bozioru *Brădeanu *Brăești *Breaza *Buda *C.A. Rosetti *Calvini *Cănești *Cătina *Cernătești *Chiliile *Chiojdu *Cilibia *Cislău *Cochirleanca *Colți *Costești *Cozieni *Florica *Gălbinași *Gherăseni *Ghergheasa *Glodeanu Sărat *Glodeanu-Siliștea *Grebănu *Gura Teghii *Largu *Lopătari *Luciu *Măgura *Mărăcineni *Mărgăritești *Mânzălești *Merei *Mihăilești *Movila Banului *Murgești *Năeni *Odăile *Padina *Pardoși *Pănătău *Pârscov *Pietroasele *Podgoria *Poșta Câlnău *Puiești *Racovițeni *Râmnicelu *Robeasca *Rușețu *Săgeata *Săhăteni *Săpoca *Sărulești *Scorțoasa *Scutelnici *Siriu *Smeeni *Stâlpu *Tisău *Topliceni *Țintești *Ulmeni *Unguriu *Vadu Pașii *Valea Râmnicului *Valea Salciei *Vâlcelele *Vernești *Vintilă Vodă *Viperești *Zărnești *Ziduri == Väestö == Vuoden 2011 väestönlaskennan mukaan piirikunnassa oli 432 054 asukasta ja sen väestötiheys oli 81 asukasta neliökilometrillä. Piirikunnan asukkaista romanialaisia on 97 %,National Institute of Statistics, "Populaţia după etnie" romaneja alle 3 %. Vuosi Piirikunnan väestötiheysNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 430 225 1956 465 829 1966 480 951 1977 508 424 1992 516 961 2002 496 214 2011 432 054 == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Călărași (piirikunta)

Călărași on piirikunta Romanian Munteniassa. Piirikunnan pääkaupunki on Călărași. Sen pinta-ala on 5 088 km² ja siellä on noin 301 251 asukasta (vuonna 2014). == Maantiede == Piirikunnan pinta-ala on yhteensä 5 088 km². Alueen länsiosassa virtaavat Argeș- ja Dâmbovițajoet muodostavat leveän laakson ennen yhtymistään Tonavaan. Călărașin piirikunta rajautuu idässä Constanțan piirikuntaan, lännessä Ilfovin ja Giurgiun piirikuntiin, pohjoisessa Ialomițan piirikuntaan ja etelässä Bulgarian Silistran alueeseen. == Kaupungit ja kunnat == === Kaupungit === * Călărași * Oltenița * Budești * Fundulea * Lehliu-Gară === Kunnat === *Alexandru Odobescu *Belciugatele *Borcea *Căscioarele *Chirnogi *Chiselet *Ciocănești *Curcani *Cuza Vodă *Dichiseni *Dor Mărunt *Dorobanțu *Dragalina *Dragoș Vodă *Frăsinet *Frumușani *Fundeni *Grădiștea *Gurbănești *Ileana *Independența *Jegălia *Lehliu *Luica *Lupșanu *Mânăstirea *Mitreni *Modelu *Nana *Nicolae Bălcescu *Perișoru *Plătărești *Radovanu *Roseți *Sărulești *Sohatu *Spanțov *Șoldanu *Ștefan cel Mare *Ștefan Vodă *Tămădău Mare *Ulmeni *Ulmu *Unirea *Valea Argovei == Väestö == Vuoden 2011 väestönlaskennan mukaan piirikunnassa oli 285 050 asukasta ja sen väestötiheys oli 64 asukasta neliökilometrillä.http://www.recensamantromania.ro/wp- content/uploads/2012/02/Comunicat_DATE_PROVIZORII_RPL_2011_.pdf Ennakkotulokset vuoden 2011 väestönlaskennasta.(viitattu 23.7.2012) Piirikunnan asukkaista romanialaisia on 95 %, romaneja 4 %.National Institute of Statistics, "Populaţia după etnie" Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 287 722 1956 318 573 1966 337 261 1977 338 807 1992 338 804 2002 324 617 2011 285 050 == Katso myös == * Luettelo Valakian hallitsijoista == Lähteet == == Aiheesta muualla == * Piirikunnan viralliset internetsivut Calarasi
Balalaikka (albumi)

20 suosikkia – Balalaikka on vuonna 1998 julkaistu juutalaisten perinnemusiikkia sisältävä albumi. Sillä esiintyvät Helsingin juutalaisen seurakunnan Hazamir-kuoro, Carola, Marion, Elis Sella ja israelilainen lauluduo Riki & André. == Kappaleet == # Hazamir-kuoro: # Hazamir-kuoro: # Carola Standertskjöld: # Carola Standertskjöld: # Hazamir-kuoro: # Hazamir- kuoro: # Marion Rung: # Marion Rung ja Antti Hyvärinen: # Hazamir-kuoro: # Hazamir-kuoro: # Carola Standertskjöld: # Carola Standertskjöld: # Hazamir- kuoro: # Hazamir-kuoro: # Riki ja André: # Riki ja André: # Elis Sella: # Elis Sella: # Hazamir-kuoro: # Hazamir-kuoro: ==Katso myös== * 20 suosikkia -sarjan muut levyt Luokka:Vuoden 1998 kokoelma-albumit Luokka:Suomalaiset albumit
Teleorman (piirikunta)

Teleorman on piirikunta Romanian Munteniassa. Piirikunnan pääkaupunki on Alexandria. Sen pinta-ala on 5 790 km² ja siellä on noin 367 120 asukasta (vuonna 2014). == Maantiede == Piirikunnan pinta-ala on yhteensä 5 790 km². Alueen lävitse virtaavat Tonava ja Olt. Teleormanin piirikunta rajautuu idässä Giurgiun piirikuntaan, lännessä Oltin piirikuntaan, pohjoisessa Argeşin ja Dâmboviţan piirikuntiin sekä etelässä Bulgarian Veliko Tărnovo, Plevenin ja Rusen alueisiin. == Kaupungit ja kunnat == === Kaupungit === * Alexandria * Roșiorii de Vede * Turnu Măgurele * Zimnicea * Videle === Kunnat === *Băbăița *Balaci *Beciu *Beuca *Blejești *Bogdana *Botoroaga *Bragadiru *Brânceni *Bujoreni *Bujoru *Buzescu *Călinești *Călmățuiu *Călmățuiu de Sus *Cervenia *Ciolănești *Ciuperceni *Conțești *Cosmești *Crângu *Crevenicu *Crângeni *Didești *Dobrotești *Dracea *Drăcșenei *Drăgănești de Vede *Drăgănești-Vlașca *Fântânele *Frăsinet *Frumoasa *Furculești *Gălăteni *Gratia *Islaz *Izvoarele *Lisa *Lița *Lunca *Măgura *Măldăeni *Mârzănești *Mavrodin *Mereni *Moșteni *Nanov *Năsturelu *Necșești *Nenciulești *Olteni *Orbeasca *Peretu *Piatra *Pietroșani *Plopii-Slăvitești *Plosca *Poeni *Poroschia *Purani *Putineiu *Rădoiești *Răsmirești *Săceni *Saelele *Salcia *Sârbeni *Scrioaștea *Scurtu Mare *Seaca *Segarcea-Vale *Sfințești *Siliștea *Siliștea Gumești *Slobozia Mândra *Smârdioasa *Stejaru *Ștorobăneasa *Suhaia *Talpa *Tătărăștii de Jos *Tătărăștii de Sus *Țigănești *Traian *Trivalea-Moșteni *Troianul *Uda- Clocociov *Urluiu *Vârtoape *Vedea *Viișoara *Vitănești *Zâmbreasca == Väestö == Vuoden 2011 väestönlaskennan mukaan piirikunnassa oli 360 178 asukasta ja sen väestöntiheys oli 62,2 asukasta neliökilometrillä. Piirikunnan asukkaista romanialaisia on 96,76 prosenttia, romaneja 3,18 prosenttia.National Institute of Statistics, "Populaţia după etnie" Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 487 394 1956 510 488 1966 516 222 1977 518 943 1992 483 840 2002 436 025 2011 360 178 == Katso myös == * Luettelo Valakian hallitsijoista == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Vâlcea (piirikunta)

Vâlcea on piirikunta Romanian Oltenian ja Muntenian historiallisilla alueilla. Piirikunnan pääkaupunki on Râmnicu Vâlcea. Sen pinta-ala on 5 765 km² ja siellä on noin 365 630 asukasta (vuonna 2014). == Maantiede == Piirikunnan pinta-ala on yhteensä 5 765 km². Alueen pohjoisosassa kohoaa Karpaattien vuoristo ja sen läpi virtaa pohjois-eteläsuunnassa Oltjoki. Vâlcean piirikunta rajautuu idässä Argeşin piirikuntaan, lännessä Gorjin ja Hunedoaran piirikuntiin, pohjoisessa Sibiun ja Alban piirikunntiin sekä etelässä Doljin ja Oltin piirikuntiin. == Kaupungit ja kunnat == === Kaupungit === * Râmnicu Vâlcea * Drăgăşani * Băbeni * Bălcești * Băile Govora * Băile Olănești * Berbești * Brezoi * Călimănești * Horezu * Ocnele Mari === Kunnat === *Alunu *Amărăști *Bărbătești *Berislăvești *Boișoara *Budești *Bujoreni *Bunești *Câineni *Cernișoara *Copăceni *Costești *Crețeni *Dăești *Dănicei *Diculești *Drăgoești *Fârtățești *Făurești *Frâncești *Galicea *Ghioroiu *Glăvile *Golești *Grădiștea *Gușoeni *Ionești *Lăcusteni *Lădești *Laloșu *Lăpușata *Livezi *Lungești *Măciuca *Mădulari *Malaia *Măldărești *Mateești *Mihăești *Milcoiu *Mitrofani *Muereasca *Nicolae Bălcescu *Olanu *Orlești *Oteșani *Păușești *Păușești-Măglași *Perișani *Pesceana *Pietrari *Popești *Prundeni *Racovița *Roești *Roșiile *Runcu *Sălătrucel *Scundu *Sinești *Șirineasa *Slătioara *Stănești *Ștefănești *Stoenești *Stoilești *Stroești *Șușani *Sutești *Tetoiu *Titești *Tomșani *Vaideeni *Valea Mare *Vlădești *Voicești *Voineasa *Zătreni == Väestö == Vuoden 2011 väestönlaskennan mukaan piirikunnassa oli 355 320 asukasta ja sen väestötiheys oli 61,63 asukasta neliökilometrillä. Piirikunnan asukkaista romanialaisia on yli 98 prosenttia,National Institute of Statistics, "Populaţia după etnie" loput muun muassa romaneja. Vuosi Piirikunnan väestönkasvuNational Institute of Statistics, 1948 341 590 1956 362 356 1966 368 779 1977 414 241 1992 438 388 2002 413 247 2004 416 908 2011 355 320 == Lähteet == == Aiheesta muualla == * Piirikunnan viralliset internetsivut Valcea
Mehedinți (piirikunta)

Mehedinți on piirikunta Romanian Oltenian ja Baanaatin historiallisilla alueilla. Piirikunnan pääkaupunki on Drobeta-Turnu Severin. Sen pinta-ala on 4 933 km² ja siellä on noin 259 011 asukasta (vuonna 2014). == Maantiede == Piirikunnan pinta-ala on yhteensä 4 933 km². Alueen lävitse virtaa Tonava ja kolme sen sivujokea. Mehedințin piirikunta rajautuu etelässä Bulgarian Vidinin alueeseen, lännessä ja lounaassa Serbian Borin piirikuntaan, luoteessa Caraş- Severinin piirikuntaan, koillisessa Gorjin piirikuntaan sekä kaakossa Doljin piirikuntaan. == Kaupungit ja kunnat == === Kaupungit === * Drobeta-Turnu Severin * Orșova * Strehaia * Vânju Mare * Baia de Aramă === Kunnat === *Bâcleș *Bala *Bălăcița *Balta *Bâlvănești *Braniștea *Breznița-Motru *Breznița-Ocol *Broșteni *Burila Mare *Butoiești *Căzănești *Cireșu *Corcova *Corlățel *Cujmir *Dârvari *Devesel *Dubova *Dumbrava *Eșelnița *Florești *Gârla Mare *Godeanu *Gogoșu *Greci *Grozești *Gruia *Hinova *Husnicioara *Ilovăț *Ilovița *Isverna *Izvoru Bârzii *Jiana *Livezile *Malovăț *Obârșia de Câmp *Obârșia-Cloșani *Oprișor *Pădina Mare *Pătulele *Podeni *Ponoarele *Poroina Mare *Pristol *Prunișor *Punghina *Rogova *Salcia *Șimian *Șișești *Șovarna *Stângăceaua *Svinița *Tâmna *Vânători *Vânjuleț *Vlădaia *Voloiac *Vrata == Väestö == Vuoden 2011 väestönlaskennan mukaan piirikunnassa oli 254 570 asukasta ja sen väestötiheys oli 51,6 asukasta neliökilometrillä. Piirikunnan asukkaista romanialaisia on 96,1 %, romaneja 3 % ja muita (serbejä, unkarilaisia ja saksalaisia) 0,9 %.National Institute of Statistics, "Populaţia după etnie" Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 304 788 1956 304 091 1966 310 021 1977 322 371 1992 332 673 2002 306 732 2011 254 570 == Katso myös == * Rautaportti * Luettelo Valakian hallitsijoista == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat